jkorsvik/nowiki_second_scrape_merged huggingface dataset:
Andy Powell

Andrew Powell (født 19. februar 1950 i Stepney, London) er en britisk musiker. Han er kjent som gitarist for bandet Wishbone Ash og er den eneste som er igjen av originalbesetningen. Han er også kjent som en av grunnleggerne bak en ny unik teknikk i rocken kalt «doble gitarharmonier» sammen med Ted Turner. Han har også jobbet med flere kjente artister som George Harrison, Ringo Starr og bandet Renaissance blant flere.


== Liv og virke ==
Powell begynte å spille gitar som han hadde lånt da han var elleve år og var inspirert av den instrumentale musikken til The Shadows og deres ledende gitarist Hank Marvin. Senere har Powell blitt kjent for sitt gitarspill med gitaren «Gibson Flying V». Han startet å spille i lokale band som hadde flere musikalske stilarter. I 1969 svarte han på en annonse i musikkmagasinet «Melody Maker» hvor det ble arrangert en audition etter en gitarspiller for et da navnløst band. Han og den andre gitaristen Ted Turner svarte på den samme annonsen hvor Powell så foreslo at bandet burde prøve begge gitaristene for å teste hvordan det ville høres ut. Dette skulle senere komme til å bli Wishbone Ash' varemerke og en ny unik teknikk i rocken kalt «doble gitarharmonier» som senere skulle påvirke andre band, som for eksempel Iron Maiden. Bandet utga sitt første album Wishbone Ash i 1970.
Wishbone Ash' tredje album Argus fra 1972 ble av Melody Maker kåret til det beste britiske albumet dette året og Powell havnet på flere lister over gode gitarister i mange aviser og magasiner. I tillegg til bandet har han laget instrumentale komposisjoner som har blitt brukt som kjenningsmelodier for radio og TV (inkludert programmet «Today Show» og for VM i fotball). I 1995 var Powell den eneste som var igjen av de opprinnelige besetningsmedlemmene og var fast bestemt på å være en kontinuitetsbærer og drive bandet fremover med støtte av en trofast tilhengerskare. Han er i dag opptatt med omfattende turnévirksomhet med bandet og har planer om flere utgivelser fra sin base i Connecticut i USA.


== Eksterne lenker ==
(en) Andy Powell – kategori av bilder, video eller lyd på Commons 
(en) Andy Powell på Internet Movie Database 
(en) Andy Powell på Discogs 
(en) Andy Powell på MusicBrainz 
(en) Andy Powell på Songkick 
(en) Andy Powell på AllMusic
Hasdrubal (død 221 f.Kr.)

Hasdrubal (= «Baal hjelper») var svigersønnen til Hamilcar Barca, som fulgte den sistnevnte i hans kampanje mot det regjerende aristokratiet i Karthago mot slutten av den første punerkrigen, og hans erobring av Hispania. Etter Hamilcars død i 228 f.Kr., overtok Hasdrubal kommandoen, og utvidet og konsoliderte det nyerobrede området med effektiv diplomati. Han grunnla også den nye provinsens hovedstad Karthago Nova (Cartagena), og inngikk en avtale med romerne der Ebro skulle bli grensen mellom de to rikene. Hasdrubal ble drept av en keltisk snikmorder i 221 f.Kr.


== Referanser ==
Bohuskysten

Bohuskysten (svensk: Bohuskusten) er den nordlige delen av den svenske vestkysten, fra Svinesund til Öckerö i Bohuslän. Bohuskysten er kjent for sin skjønnhet, salte bad, klipper og mange soltimer. Det går til og med an å finne korallrev her. Største by ute ved kysten er Uddevalla.
På 1800-tallet begynte turismen i Bohuslän. Den rike bybefolkningen kom til de pittoreske fiskersamfunnene langs Bohuskysten for salte bad og tangbad. Seiling, fiske, Bohusleden, helleristninger og mye mer lokker turistene nå for tiden.


== Kommuner langs Bohuskysten ==
Lysekil
Kungälv
Munkedal
Orust
Sotenäs
Stenungsund
Strömstad
Tanum
Tjörn
Uddevalla
Öckerö


== Eksterne lenker ==
Bästkusten – turistbyråer Arkivert 29. januar 2004 hos Wayback Machine.
Can’t Stop the Music

Can't Stop the Music er en musikalsk filmkomedie lansert i 1980. Den er en tilnærmet biografisk fremstilling av discogruppa Village People, men den er ikke tro mot den sannferdige historien om gruppa. Halve filmens budsjett på $ 20 000 000 ble brukt på en verdensomspennende publisering, men filmen ble allikevel dårlig mottatt av kritikerne, og tjente bra på billettinntekter kun i Australia. Filmen er ansett for å være dårlig på grunn av dårlig skuespill, mangelfull regi og en del rare scener, som den der Steve Guttenberg står på rulleskøyter gjennom New Yorks gater.


== Handling ==
Jack Morell (Steve Guttenberg) er en komponist som ser seg om etter et band som kan spille sangene hans. Med hjelp fra sine venner Samantha Simpson (Valerie Perrine) og Ron White (Bruce Jenner), samler Jack en sekstett med macho menn som jobber seg mot toppen i New York City.


== Priser og nominasjoner ==


=== Golden Raspberry Awards ===
Filmen ble nominert til hele 7 priser under den første Razzie-utdelingen. Den vant i kategoriene «verste film» og «verste manus». Filmen ble også nominert til «verste 'musikal' i våre 25 første år» til den 25. Razzie-utdelingen.


== Eksterne lenker ==
(en) Can't Stop the Music på Internet Movie Database 
(sv) Can't Stop the Music i Svensk Filmdatabas 
(fr) Can't Stop the Music på Allociné 
(nl) Can't Stop the Music på MovieMeter 
(en) Can't Stop the Music på AllMovie 
(en) Can't Stop the Music på Turner Classic Movies 
(en) Can't Stop the Music på Rotten Tomatoes 
Detaljert omtale av filmen
Ugler i mosen

For den norske familiefilmen fra 1959, se Ugler i mosen (film)Ugler i mosen er et uttrykk som er hentet fra dansk.
Uttrykket er en forvanskning av det jyske «der er uller i mosen», der uller er dialekt for «ulver», mens mose betyr «myr». Uttrykket ble ført til København med jyske kveghandlere, som benyttet det om tvilsomme handler. På Sjælland fantes ingen ulver mer, men i Nørrejylland var de tallrike til langt innpå 1800-tallet.Da ulvene ble utryddet i Danmark, ble uttrykket gradvis forvansket til «ugler i mosen». Når det er ugler i mosen, er det derfor egentlig ulver som lurer i myra. Uttrykket betyr dermed at det er fare på ferde, eller at det er noe mistenkelig med et eller annet. Verbet «uglese» stammer sannsynligvis på samme vis fra ulvese. Dette uttrykket er også kjent fra latin, der det ble brukt av Plinius og Vergil.


== Referanser ==
Owen Kline

Owen Kline (født i 14. oktober 1991 i New York City i New York) er en amerikansk filmskuespiller. Han er mest kjent for å ha innehatt hovedrollen i filmen The Squid and the Whale fra 2005. Han er sønn av skuespillerne Kevin Kline og Phoebe Cates, og bror til Greta Kline.


== Eksterne lenker ==
(en) Owen Kline på Internet Movie Database 
(sv) Owen Kline i Svensk Filmdatabas 
(da) Owen Kline på Scope 
(fr) Owen Kline på Allociné 
(en) Owen Kline på AllMovie 
(en) Owen Kline hos The Movie Database
Stimuli (avis)

Stimuli er en gratisavis som utgis i Kristiansand. Avisens hovedfokus er kultur, film- og musikkanmeldelser, intervjuer og aktualiteter. Første nummer av avisen kom ut i 2001. Det har ikke kommet noe nytt nummer av avisen siden sommeren 2005 og avisen er for tiden under omorganisering.
I 2005 mistet avisen pengestøtte fra Kristiansand kommune etter at avisen trykket en satirisk pedofiliguide for Kristiansand. Kristelig Folkeparti var sterke pådrivere for å fjerne støtten til avisen. [1] Arkivert 28. september 2007 hos Wayback Machine. Avisen ble av Støttesenteret mot seksuelle overgrep politianmeldt for oppmuntring til overgrep mot barn. [2] Arkivert 28. september 2007 hos Wayback Machine. Anmeldelsen ble senere henlagt av politiet. [3] Arkivert 28. september 2007 hos Wayback Machine. Alle utgaver av avisen ble tilbakekalt og redaktøren beklaget artikkelen.


== Se også ==
Sensur i Norge
Donald W. Davies

Donald Watts Davies (født 7. juni 1924, død 28. mai 2000) var en walisisk vitenskapsmann innen informatikk som, sammen med Paul Baran og Leonard Kleinrock, var med på å finne opp pakkesvitsjing for datanettverk.


== Se også ==
ARPANET, forgjengeren til Internett


== Referanser ==
Feltslag

Et feltslag er et slag hvor begge sider velger å kjempe på et valgt sted og tid og hvor begge sider kan trekke seg ut enten før slaget starter, eller kort tid etter de første kampene. 
Et feltslag er ikke et tilfeldig sammenstøt eller trefning, eller hvor en av sidene er tvunget til å kjempe på et tidspunkt de ikke har valgt som i en beleiring. Slaget ved Edgehill var det første feltslaget i den engelske borgerkrig og slaget ved Gettysburg startet tilfeldig som en trefning, men ettersom begge generaler valgte å forsterke sine posisjoner i stedet for å trekke seg ut, forandret de en trefning til et feltslag.
Murmeldyr

Murmeldyr (Marmota) er en gruppe gnagere i ekornfamilien.
Det er 15 ulike arter innenfor slekten, og de har en kraftig kropp med korte, kraftige ben, en kort buskete hale og korte ører. Størrelsen deres kan sammenliknes omtrent med katter, fra 30 til 60 cm og med en vekt opp til 7 kilogram.
Utbredelsesområdet deres strekker seg fra Nord-Amerika over Alpene og til Asia over til Himalaya-området.
Murmeldyr oppholder seg i ganger i jorden, som de graver selv. Murmeldyrene lever i flokker, og er kjent for den karakteristiske, plystrende lyden de lager.


== Woodchuck ==
I den engelske tungekrøllen «How much wood would a woodchuck chuck if a woodchuck could chuck wood» nevnes Skogmurmeldyret, eller Marmota monax, som holder til i Nord-Amerika.


== Arter ==
De nålevende artene i murmeldyrslekten deles inn to underslekter med til sammen 15 arter.

Slekt: Murmeldyr (Marmota)
Underslekt: Marmota
Alaskamurmeldyr (Marmota broweri), nordlige Alaska
Alpemurmeldyr (Marmota marmota), Alpene, Karpatene, Høye Tatra, Pyreneene
Fjellmurmeldyr (Marmota baibacina), østlige Kasakhstan, Xinjiang, Mongolia
Himalayamurmeldyr (Marmota himalayana), Himalaya
Kamsjatkamurmeldyr (Marmota camtschatica), nordøstlige Sibir
Langhalemurmeldyr (Marmota caudata), Sentral-Asia
Menzbiermurmeldyr (Marmota menzbieri), Tianshan
Sibirmurmeldyr (Marmota sibirica), sørlige Sibir, Mongolia
Skogmurmeldyr (Marmota monax), Canada, nordlige USA
Skogsteppemurmeldyr (Marmota kastschenkoi), sørlige Russland
Steppemurmeldyr (bobak) (Marmota bobak), Øst-Europa til Sentral-Asia
Underslekt: Petromarmota
Gråmurmeldyr (Marmota caligata), Alaska, Britisk Columbia, Washington
Gulbukmurmeldyr (Marmota flaviventris), sørvestlige Canada
Olympicmurmeldyr (Marmota olympus), Olympic-halvøya, Washington, USA
Vancouvermurmeldyr (Marmota vancouverensis), Vancouver IslandSystematikken er delvis omstridt; noen arter som lever i Asia regnes av visse zoologer som underarter av steppemurmeldyr.
I tillegg er fire utdødde murmeldyr-arter beskrevet fra fossiler.

Marmota arizonae, Arizona, USA
Marmota minor, Nevada, USA
Marmota robusta, Kina
Marmota vestus, Nebraska, USADe eldste fossiler funnet av murmeldyr er fra miocen-epoken (fra 23 til 5,3 millioner år siden), funnet i Nord-Amerika. Først i pleistocen-epoken (1,8 millioner til 11 500 år siden) kom arter av murmeldyrslekten til Eurasia.


== Eksterne lenker ==
(en) Murmeldyr i Encyclopedia of Life 
(en) Murmeldyr i Global Biodiversity Information Facility 
(en) Murmeldyr hos Fauna Europaea 
(en) Murmeldyr hos ITIS 
(en) Murmeldyr hos NCBI 
(en) Kategori:Marmota – bilder, video eller lyd på Wikimedia Commons 
(en) Marmota – galleri av bilder, video eller lyd på Wikimedia Commons 
Marmota – detaljert informasjon på Wikispecies
Reliant Regal

Reliant Regal er en liten bil med tre hjul som blir tilvirket av Reliant Motor Company i Storbritannia. De tre hjulene, samt at den har lav vekt, gjør at den kan kjøres av personer med kun motorsykkelsertifikat i Storbritannia.
Reliant Regal innehar en ganske spesiell stilling i britisk kultur, og er et typisk tegn på britisk eksentritet. Det var mange typer Reliant Regal, fra Mark 1 i 1953, fulgt av Mk II, Mk III, Mk IV, Mk V, Mk VI og Regal 3/25 og 3/30.
En av de mest kjente Reliantene i Norge er den blå Regal Supervanen som Mr. Bean stadig vekk kjører forbi og får til å tippe over.


== Eksterne lenker ==
(en) Foto og data på diverse versjoner av Reliant Regal Arkivert 20130518151215 hos WebCite
Per-Erik Skramstad

Per-Erik Skramstad (født 10. august 1962 i Oslo) er en norsk forfatter.
Skramstad arbeider som webutvikler.


== Verker ==
Kvinne med bananer, roman, 1993.
Sprutbrekning hos spedbarn, roman, 1994.


== Eksterne lenker ==
Per-Erik Skramstads hjemmeside.
Svanesang – Per-Erik Skramstads blogg.
Børstepinnsvin

Tenreker eller børstepinnsvin (Tenrecidae) er en familie av pattedyr som tradisjonelt har blitt regnet med til gruppen insektetere, men nylig har flere evolusjonsbiologer utfordret denne klassifikasjonen og vil isteden regne dem med til den nye ordenen afrikanske insektetere som omfatter de afrikanske insekteterne. 
Man deler familien inn i ni slekter og 20 arter. Disse dyrene hører hjemme på Madagaskar med noen få arter på det afrikanske fastlandet. 
Dyrene har en ganske kraftig kropp og et stort hode. Noen av de mest kjente artene er oterspissmus. Flere av dyrene er usedvanlig forplantningsdyktige, og kan få over tjue unger i ett kull.
De fleste av tenrekene er nattaktive og deres hovedføde er insekter og andre virvelløse dyr, men de kan også spise vekster og frukt. Den vanlige tenreken, som er ganske stor, tar til og med små reptiler og iblant pattedyr.


== Eksterne lenker ==
(en) Børstepinnsvin i Encyclopedia of Life 
(en) Børstepinnsvin i Global Biodiversity Information Facility 
(en) Børstepinnsvin hos Fossilworks 
(en) Børstepinnsvin hos ITIS 
(en) Børstepinnsvin hos NCBI 
(en) Kategori:Tenrecidae – bilder, video eller lyd på Wikimedia Commons 
(en) Tenrecidae – galleri av bilder, video eller lyd på Wikimedia Commons 
Tenrecidae – detaljert informasjon på Wikispecies
A History of Violence

A Histrory of Violence er en amerikansk dramathriller fra 2005 regissert av David Cronenberg. Filmen handler om en familiemann i en fredelig amerikansk småby som får livet snudd på hodet etter å ha avverget et brutalt ransforsøk. Etter ranet blir han oppsøkt av mafiafolk fra storbyen som påstår at han egentlig er en annen enn det han utgir seg for. Hovedrollen spilles av Viggo Mortensen. Manus er basert på en tegneserieroman med samme tittel laget av John Wagner og Vince Locke.
A History of Violence er den siste filmen som ble utgitt på VHS i USA.


== Handling ==
Tom Stall driver en liten restaurant i Millbrook i Indiana, der han bor med sin kone Edie, sin sønn Jack og sin lille datter. En dag blir han ufrivillig byens helt når han forsvarer seg selv og andre i et ransforsøk der han tar livet av begge ranerne. Når historien sprer seg ut til resten av landet, blir han oppsøkt av medlemmer fra Philidelphia-mafiaen som hevder Tom i virkeligheten er Joey, som lurte dem for 20 år siden. Tom nekter konsekvent for dette, men de nekter å tro ham. Når hans familie trues blir han tvunget til å ta et endelig oppgjør med sjefen i Philadelphia.


== Om filmen ==
Filmen ble i sin helhet spilt inn i Canada. Byen der handlingen foregår er den fiktive byen Millbrook i Indiana. Denne fikk navnet sitt etter der hvor byscenene ble spilt inn, nemlig Millbrook i Ontario, Canada. Cronenbergs hjemby Toronto ble brukt til scenene som skulle foregå i Philadelphia.
Den ble godt mottatt av anmelderne og har mottatt 87 % på Rotten Tomatoes.Den innbrakte drøyt 60 millioner dollar på verdensbasis, hvorav 31,5 millioner dollar i USA. Produksjonskostnadene var på 32 millioner.


== Roller ==


== Priser og nominasjoner ==
Oscar-nominasjoner
Beste skuespiller i birolle – William Hurt
Beste adapterte manus – Josh OlsonBAFTA-nominasjoner
Beste adapterte manus – Josh OlsonGolden Globe-nominasjoner
Beste filmdrama
Beste skuespillerinne i en dramafilm – Maria Bello


== Forskjeller fra tegneserie til film ==
Filmen er tro mot handlingen i boken, selv om det finnes noen forskjeller

Hovedpersonen heter Tom Stall i filmen, mens Tom McKenna i tegneserien
Sønnen heter Jack i filmen, mens Buzz i tegneserien
Mafiamedlemmet spilt av Ed Harris heter Carl Fogarty, mens John Torrino i tegneserien
Sexscenen mellom Tom og Edie er ikke med i tegneserien
Richie er ikke Toms bror i tegneserien, men en barndomsvenn
I tegneserien skyter Tom Richie av sympati, etter at Ritchie har blir skamfert av mafiaen – de kapper av flere kroppsdeler og fjernet øynene hans
Byen er i tegneserien i Michigan, og mafiaen kommer fra New York


== Referanser ==


== Eksterne lenker ==
(en) A History of Violence på Internet Movie Database 
(no) A History of Violence hos Filmfront 
(no) A History of Violence på NRK TV 
(sv) A History of Violence i Svensk Filmdatabas 
(da) A History of Violence i Danmark Nationale Filminstitut 
(fr) A History of Violence på Allociné 
(nl) A History of Violence på MovieMeter 
(en) A History of Violence på AllMovie 
(en) A History of Violence på Turner Classic Movies 
(en) A History of Violence på Rotten Tomatoes
Skjermflygere

Skjermflygere (Cynocephalidae) er en familie i gruppen av Primatomorpha, endemiske for Sørøst-Asia. De er også kjent som flygende lemurer, pelsflaggermus, flagreaper, kaguanger og kolugoer med mer, men er verken lemurer eller primater. De er imidlertid primatenes nærmeste slektninger, og som sådan ligner de litt på lemurene. 


== Biologi ==
Skjermflygere er slanke dyr med lange ben og armer med flyvehud mellom. De er på størrelse med en liten tamkatt og veier typisk 1–1,75 kg, litt avhengig av arten. Kroppslengen utgjør omkring 33–42 cm og halen cirka 22–27 cm. De har klør som gjør dem til dugelige klatrere. De har en omfattende skjerm av hud som forbinder alle bena og halen, og til og med fingrene. «Vingespennet» er opp mot cirka 70 cm. Det gjør dem i stand til å glidefly på en måte som overgår de fleste andre pattedyr som kan gjøre det samme. Nede på bakken beveger de seg dårlig, og er heller ikke særlig dyktige klatrere til å være trelevende.
Skjermflygere er nattaktive og har godt utviklet syn, og det har vært foreslått at skjermflygerne stammer fra dyr som var tilpasset livet i den antarktiske skogen som fantes på det nå islagte kontinentet for flere millioner år siden, og som var mørklagt halve året. Hunnindivider får en unge om gangen. Den er i høy grad uutviklet og lever den første tiden i skjul av morens hud. 
Skjermflygere lever av plantedeler og frukt og kan gjøre skade på kokosplantasjer, der de spiser knopper. Mennesker jakter på skjermflygere for kjøttet og skinnet. pelsen er marmorert og en silkeglinsende struktur.


== Inndeling ==
Skjermflygerne klassifiseres i sin egen orden (Dermoptera) og består av kun én familie med to arter, klassifisert i hver sin slekt.

Primatomorpha
Dermoptera, skjermflygere
Cynocephalidae
Cynocephalus
C. volans, filippinerskjermflyger, kolugo eller kaguang
Galeopterus
G. variegatus, malayaskjermflyger eller sundaskjermflyger
Primates, primaterDet er store genetiske forskjeller mellom ulike bestander av de to artene, og det kan være riktig å splitte dem slik at artsantallet øker.


== Systematisk inndeling ==
Det første kladogrammet under viser primatenes slektskap til andre grupper, slik man har regnet det i senere år, blant annet i henhold til Kriegs et al. (2007). Det andre kladogrammet viser en nyere inndeling av dette slektskapet, og er i henhold til Meredith et al. (2011) og Zhou et al. (2015). Selv om det ser ut til å være generell enighet om, at Scandentia (trespissmus) har en basal plassering i slektstreet, er det fortsatt usikkerhet knyttet til den nøyaktige plasseringen.

En ny inndeling plasserer Scandentia (trespissmus) som søstergruppen til Glires (gnagere og haredyr) og ekskluderer dermed Euarchonta.


== Referanser ==


== Eksterne lenker ==
(en) Skjermflygere i Encyclopedia of Life 
(en) Skjermflygere i Global Biodiversity Information Facility 
(no) Skjermflygere hos Artsdatabanken 
(en) Skjermflygere hos Fossilworks 
(en) Skjermflygere hos ITIS 
(en) Skjermflygere hos NCBI 
(en) Kategori:Dermoptera – bilder, video eller lyd på Wikimedia Commons 
Dermoptera – detaljert informasjon på Wikispecies
Doron Almog

Doron Almog (hebraisk: דורון אלמוג) (født 1951 i Israel) er israelsk generalmajor. Han sluttet seg til Israels forsvar (IDF) i 1969 og var sjef for IDFs sørkommando fra 2000 til 2003. 
I 2005 ble det utstedt arrestordre på ham for krigsforbrytelser i Storbritannia. Siktelsen mot Almog bygget på at han i 2002 hadde gitt ordre om rasering av 59 palestinske hjem på Gazastripen. Da han fikk et varsel fra Israel om arrestordren var han ombord i et israelsk fly på vei til London, og han lot være å forlate flyet da det hadde landet i London for å unngå å bli arrestert av britisk politi og stilt for retten. 
Det var menneskerettighetsorganisasjonen PCHR som hadde arbeidet for å stille Almog til ansvar, og organisasjonens advokat Daniel Machover fortalte britiske aviser at Almog ville bli ettersøkt internasjonalt for krigsforbrytelser. Organisasjonen kritiserte britiske myndigheter for ikke å ha bordet flyet på Heathrow lufthavn.
LightWave 3D

Light Wave 3D er et animasjons- og modelleringsprogram for tredimensjonal (3D) grafikk. Programmet er blitt brukt i en rekke filmer og TV-serier, blant annet serien Babylon 5 som har gått på norske TV 2. Blant énmannsforetak og mindre bedrifter innen 3D-design og animasjon er programmet særlig populært på grunn av den lave prisen sammenlignet med andre programmer.
Programmet er utviklet av selskapet New Tek som holder til i Texas i USA. Dette selskapet har også avdelinger i Frankrike og Storbritannia.


== Eksterne lenker ==
Offisielt nettsted 
(en) LightWave 3D – kategori av bilder, video eller lyd på Commons 
Forum med eksempler på grafikk laget i Light Wave 3D
NewTek
Ove Snuruås

Ove Jørgen Snuruås (født ca. 1953 på Løkken) er en norsk forretningsmann og leder. Han var administrerende direktør for Bygger'n Norge til 2006 og styreleder i Rosenborg Ballklub. Fra 2006 var han personal- og organisasjonssjef i Orkdal kommune. Han ble engasjert i Rosenborg Ballklub via jobben i klubbens største sponsor Forretningsbanken på 1980-tallet, og dro i gang Rosenborg Sponsorforum sammen med Sverre Brandhaug i 1993, hvor han ble leder. Han var tidligere ansatt i Forretningsbanken i perioden 1975–96, og var i perioden etter det, og frem til 2001, rådmann i Meldal kommune.


== Referanser ==
Tele2 Arena

Tele2 Arena, tidligere Stockholmsarenan, er en flerbruksarena i bydelen Johanneshov i Stockholm. Stadionet ble åpnet juli 2013 og kostet SEK 2,7 milliarder å bygge. Dette ble finansiert delvis ved tomtesalg, blant annet der hvor dagens Söderstadion ligger, samt gjennom fremtidige arrangementer.


== Sponsornavn ==
Det opprinnelige navnet for arenaen var Stockholmsarenan. Den 8. juni 2012 ble det nye navnet Tele2 Arena presentert, og dette skal gjelde i de kommende ti årene. Navnet er etter teleoperatøren Tele2 .


== Bruk ==
Anlegget skal hovedsakelig benyttes til konserter og fotballkamper, og vil er hjemmebanen både til Djurgården IF og Hammarby IF, som i 2018-sesongen spiller i Allsvenskan (øverste nivå). Som fotballarena tilfredsstiller anlegget FIFAs og UEFAs krav til internasjonale turneringer. Arenaen har et skyvbart tak, slik at det både kan være enn innendørs- og utendørs arena, noe som gjør det mulig å arrangere konserter og motorsportsarrangementer uten at det forstyrrer nabolaget.
Arenaen ble brukt under Ishockey-VM 2013, verdensmesterskapet i amerikansk fotball i 2015 og Håndball-EM 2020 for menn.


== Bakgrunn ==

En ny arena for området har vært diskutert siden 1994 som følge av at Söderstadion er nedslitt. En renovering av dagens stadion ville koste rundt SEK 250 millioner, uten at den dermed ville imøtekommet kravene til internasjonale fotballkamper. Kommunen fattet derfor et vedtak 8. september 2008 om bygging av en ny arena.
I november 2009 inngikk Stockholms by en avtale med Anschutz Entertainment Group (AEG) om Stockholmsarenan som vil drifte arenaen når den står klar, gjennom selskapet Stockholm Globe Arenas (SGA) og også drifter blant annet Globen og Johanneshovs Isstadion.


== Byggeprosess ==
10. september 2010 ble de første spadetakene tatt, og arenaen var opprinnelig planlagt ferdigstilt i desember 2012, men ble senere utsatt til først våren 2013, og deretter juli 2013.


== Bilder fra byggeplassen ==

		
		
		
		
		
		
		
		
		


== Referanser ==


== Eksterne lenker ==
(en) Tele2 Arena – kategori av bilder, video eller lyd på Commons 
Stockholmsarenan - Offisielle nettsider
Stockholm Globe Arenas
Nettkameraer som følger byggeprosessen